A Bizottság 281/96/EK rendelete

(1996. február 14.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és III. mellékletének módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2804/95 bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre [2] és különösen annak 7. és 8. cikkére,

mivel a 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni;

mivel a maradékanyag-határértékeket azután szükséges meghatározni, miután az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójára vonatkozó ártalmatlanságára, valamint a maradékanyagoknak az élelmiszerek ipari feldolgozására gyakorolt hatására vonatkozik;

mivel az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag);

mivel a megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani; mivel azonban a nemzetközi kereskedelemben résztvevő hasított testekből a májat és a vesét rendszerint eltávolítják, és ezért az izom-, illetve zsírszövetek tekintetében is minden esetben maradékanyag-határértékeket kell megállapítani;

mivel a tojószárnyasoknál, a tejelő állatoknál vagy a mézelő méheknél felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni;

mivel a tetracyclint, az oxytetracyclint, a chlortetracyclint és a szulfonamid csoportba tartozó összes anyagot be kell illeszteni a 2377/90/EGK rendelet I. mellékletébe;

mivel a folyamatban lévő tudományos vizsgálatok befejezésének lehetővé tétele érdekében a 2377/90/EGK rendelet III. mellékletében korábban meghatározott ideiglenes maradékanyag-határértékek érvényességi idejét a trimethoprimre meg kell hosszabbítani;

mivel 60 napos időtartamot szükséges engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges módosítások elvégzését az érintett állatgyógyászati készítmények forgalomba hozatalára a 93/40/EGK irányelvvel [3] módosított, 81/851/EGK tanácsi irányelvnek [4] megfelelően kiadott engedélyekben azért, hogy figyelembe vegyék e rendelet rendelkezéseit;

mivel az e rendeletben meghatározott intézkedések összhangban állnak az állatgyógyászati készítmények bizottságának véleményével,

ELFOGADTA EZT A RENDELETET:

1. cikk

A 2377/90/EGK rendelet I. és III. mellékletei a csatolt mellékletben meghatározottak szerint módosulnak.

2. cikk

Ez a rendelet az Európai Közösségek Hivatalos Lapjában való kihirdetését követő hatvanadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. február 14-én.

a Bizottság részéről

Martin Bangemann

a Bizottság tagja

[1] HL L 291., 1995.12.6., 8. o.

[2] HL L 224., 1990.8.18., 1. o.

[3] HL L 214., 1993.8.24., 31. o.

[4] HL L 317., 1981.11.6., 1. o.

--------------------------------------------------

MELLÉKLET

A. Az I. melléklet az alábbiak szerint módosul:

1. Fertőzések elleni hatóanyagok

1.1. Kemoterápiás szerek

1.1.1. Szulfonamidok

"Farmakológiai hatóanyag(ok) | Jelző maradékanyag | Állatfajok | Maximális maradék-anyag határértékek | Célszövetek | Egyéb rendelkezések |

A szulfonamid csoportba tartozó összes anyag | Anyamolekula | Szarvasmarhafélék Juhfélék Kecskefélék | 100 μg/kg | Tej | A szulfonamid csoportba tartozó anyagok kombinált maradékanyagai nem haladhatják meg a 100 μg/kg-ot" |

1.2. Antibiotikumok

1.2.6. Tetraciklinek

"Farmakológiai hatóanyag(ok) | Jelző maradékanyag | Állatfajok | Maximális maradék-anyag határértékek | Célszövetek | Egyéb rendelkezések |

1.2.6.1.Tetracyclin | Az anyamolekula és 4-epimerjének összege | Minden | 600 μg/kg | Vese | |

300 μg/kg | Máj | |

100 μg/kg | Izom | |

100 μg/kg | Tej | |

200 μg/kg | Tojás | |

1.2.6.2.Oxytetracyclin | Az anyamolekula és | Minden | 600 μg/kg | Vese | |

300 μg/kg | Máj | |

100 μg/kg | Izom | |

100 μg/kg | Tej | |

200 μg/kg | Tojás | |

1.2.6.3.Chlortetracyclin | Az anyamolekula és 4-epimerjének | Minden élelmiszer-termelő | 600 μg/kg | Vese | |

300 μg/kg | Máj | |

100 μg/kg | Izom | |

100 μg/kg | Tej | |

200 μg/kg | Tojás" | |

B. A III. melléklet a következők szerint módosul:

1. Fertőzések elleni hatóanyagok

1.1. Kemoterápiás szerek

1.1.2. Diamino-pirimidin származékok

"Farmakológiai hatóanyag(ok) | Jelző maradékanyag | Állatfajok | Határérté– kek | Célszövetek | Egyéb rendelkezések |

1.1.2.1.Trimethoprim | Trimethoprim | Minden élelmiszer-termelő állatfaj | 50 μg/kg | Izom, máj, vese, zsír, tej | Az ideiglenes határértékek 1998. január 1-jén hatályukat vesztik" |

--------------------------------------------------